Wir, nachbenempten Peter von Griffense, Albrecht von Rinach, ✳ Niclaus Fricker, althoffmeister ze Kùngsfeld₎, ✳ und Uͦlrich Grùlich, schulth̄s ze Brugg, ✳ bekennent offenlich mitt disem brief, als ettwas zweyung gewesen sind ✳ zwischent den erwirdigen, geistlichen, unsern gnedigen, lieben frowen, eptissin und convent ze Kùngszfeld₎ ꝫcꝭ, eins, ✳ und Hansen Birckinger von Stilli des andˀn teils, von wegen des fars zuͦ Stilli. soͤlicher ir zweyūg si beidteil uff mich, genempten von Griffense, zuͦ recht zekomende gebotten und mich ernstlich gebetten habent, und mitt inen der edel und streng herˀ Marquart von Baldegg, ritter, nach dem das far in
siner herˀschafft Schenkemberg gelegen ist, ✳ mich des rechten also ze beladen und anzenemend, das aber ich meint, ✳ mir nach gestalt der sach ùberlegen zesinde. ✳ also nach mangerley suͦchūg in der sach sind si, obgen̄ beidteil, soͤlicher ir zweyūg zuͦ min̄ und recht uff uns zwen, Peter von Griffense und Albrecht von Rinach, vorgenēpt,
als einē man ✳ komen und wir hand uns ouch der also von ir und des genēpten her Marquarts bett wegen angenomen und uff donstag vor datū disz briefs nechst vˀgangen darub̄ tag gon Kùngsfeld₎ bescheiden. uff dem hand si beidteil uns des ersten zuͦgesetzt, namlich unser frowen von Kùngsfeldē hoffmeister von derselbē unser frowē
wegen Niclaus Fricker, und Hans Birkinger Uͦlrich Grùlich, obgen̄t, und uns allen desselben tags und ouch uff hùtt, datū disz briefs, ir zweyūg mitt anklag, ✳ antwurt, ✳ red ✳ und nachred ✳ fùrbringen laͧssen uff solich meinūg, als hˀnach kurtzlich geschriben staͧt. ✳ des ersten klagten ✳ Heinrich Sager und Uͤlrich am Buͤl, unser frowen vō Kùngsfeld₎ hoffmeister, von dˀselbē unser frowen wegen von und zuͦ Birkinger, ✳ wie das er in vergangnˀ zit, namlich nach dem der vˀgangen krieg gericht wurd, ✳ das far zuͦ Stilli von denselben unsern frowen von Kùngsfeld₎, denen das ouch zuͦgehorte ✳ und von unser gnaͤdigen herschaft von Oͤstˀrich an si komen, ✳ ouch messen daruff bi inē gestift weren ✳ nach in̄halt der briefen, darùber geben, umb sechzechen pfund haller jerlicher gùlt, die er und sin erben davon unsˀn frowen alle jar ✳ geben, ✳ und darzuͦ ✳ die andˀn zinsz, die darab giengent anden Stein gon Baden un̄ an andˀ end, ✳ usrichten soͤltēt, ✳ zum erb empfangē ✳ die jar har bisz jetz, ✳ das sich uff siben jar ✳ odˀ als vil sich ✳
fund ✳ gepurte, ✳ in̄gehept, ✳ genutzet ✳ und aber den genēpten unsˀn frowen davon noch nie dheinen zinsz noch nùtzit daran geben hette, begerten also an Birkinger, unser frowen darub̄ uszerichten und das far zehalten und hinfùr zevˀzinsen, als sich gepurte, und an uns, ✳ ob er semlichs nitt tuͦn ✳ meinte und woͤlte, in̄ mitt unserm min̄
oder rechtspruch daran zuͦ wisent. ✳ daruff antwurt der Birkingˀ ✳ und erzalt eigēlich und von einē stuck an das ander, ✳ wie er meint im das far von unsˀn frowē soͤllen gelichē sin, ✳ under andˀm, ✳ das si im zuͦ dem far anden enden, dohin es von den erbern lùten, den soͤlichs zetuͦnd bevolhen wurd, ✳ angesechen sie, steg und weg zuͦ wasser
und land uffrichten, ✳ ein gerumpt far geben und ettwas fachen, sundˀ zwey, der uff jetwedrˀ sit des wassers ✳ eins wer, ✳ dannē ✳ und andˀs tuͦn soͤlten, ✳ als den̄ eigenlich berett, ✳ semlichs aber der zit noch sidhar, wie wol er es vil und dick an die hofmeister ervordˀt hett, ✳ nitt beschechen, ✳ sunder mer fachen zuͦ den obern zwein geslagē
und er an der und andrˀ uffrichtūg des fars, ✳ die im soͤlt beschechen sin, ✳ gesumpt wer ✳ immasz, das er noch nie ✳ das far nach notdurft genutzen und ouch sin mùli, ✳ die er vor sechs jaren gezȳmert hett und woͤlt gebuwen haben an das end, als im von den, die als vor staͧt das far usgiengent, ✳ bescheiden wurd, ✳ und er ouch ✳ nach dem im
das far soͤlt gelichen und darin̄ berett sin ✳ tuͦn, ✳ nitt gebuwen moͤcht, ✳ und da durch sins gewerbs und nutzūg der mùli, ✳ davō er all wuchen ✳ ein mùtt kernen ✳ getruwt hett ✳ zegewinnē und haben, ✳ beroubt ✳ und dar zuͦ soͤlicher sumnissehalb zuͦ grossem kosten und schaden komen sie immasz, das in̄ unbillich nem, das im unser frowē odˀ ir ✳
amptlùt soͤlichen obgemeltē zinsz ùber soͤlich sumnisse, und das er inen dick geseit hab, ✳ er mein noch getruw nitt, ✳ das inn uff dem far, ✳ die wil im die uffrichtūg, wie vor stat ,✳ nitt beschechen sie, ✳ dhein zinsz wachsen soͤll, ✳ zuͦ vordern, ✳ mein un̄ getruw ouch, des nitt pflichtig, sundˀ im unser frowen verbunden ze sinde, soͤlich sumnisse, kostē und
schaden nach billichē zewandeln und zebetragen, als er das alles mitt mer worten rett. ✳ uff das rettent die obgen̄ hofmeister aber und warēt dem Birkinger solicher red, als er meint inlichūg des fars soͤllen bedingt sin, als jetz staͧt, ✳ nitt gantz anred, ✳ erzalten ouch daruff ✳ wie si meintē die lichūg beschechen sin, ✳ der si ouch meintē unsrˀ
frowen und si von ir wegen gnuͤg getaͧn und nitt gesumpt haben, als Birkingˀ meinte, ✳ den̄ si hettent steg und weg zum far und davō uff dem land kostlich gemacht und ervolgt, als kun̄tlich wer, uff dem wasser getruwten si das far gerumpt und uffgericht haben, sovil si deshalbn̄ dem Birkingˀ schuldig weren ✳ mitt der fryheit und harkomen,
so si zum far und von des wegen uff dem wasser hettent, also das das wasser dem far von Brugg hinab bisz anden Smidberg, wo das far den̄ je nach satz des wassers aller sichrest un̄ komlichest sin soͤlt, ✳ moͤcht ✳ odˀ muͤst, ✳ allda zesind warten und fry sin soͤlt als einē offnen lantfar und stras, ✳ nach dem si soͤlich freyheit un̄ harkomē zum far und von
des wegen je dahar gehept habent, ouch harkomen und billich sie ꝫcꝭ. ✳ von der mùli wegen meinten si, in lichūg des fars die mùli darin̄ odˀ mitt zelichen ✳ nitt genēpt noch gelichen, ✳ wol zuͦletst nach besliessen der lichūg des fars suss gerett sin; ✳ Birkingˀ wer wol so listig, ✳ das er gedaͤcht, ✳ die mùli ze machn̄ un̄ haben dem far aͧn schaden, un̄ meintē
ouch, ✳ unser frowen im der mùli noch andˀs halb ✳ in sinen worten begriffen ✳ gantz nùtzit ✳ wedˀ kosten noch anders pflichtig, ✳ sundˀ in̄, sidmaln er des fars wol genossen und si in̄ andheinē stucken des farshalb gesumpt hetten, ✳ den̄ ob ùtzit ✳ sundˀ an steg und weg ✳ nitt uffgericht, ✳ das wer an Birckingˀ und nitt an unsern frowen noch den irē,
erwunden, ✳ verbund₎ zesinde, ✳ unsˀn frowen irn zinsz zezaln ✳ und begerten, als vor, in̄ daran ze wisen. ✳ dawider Birkinger aber meint ✳ und rett ✳ glicher wisz als vor ✳ und zugt sich undˀ andˀm als umb die lichūg, ✳ das die nach sinē worten soͤlt beschechen sin, ✳ an die, so dabi un̄ mitt gewesen werent, ✳ und namlich an uns, obgen̄ Peter vō Griffēse,
Niclausz Fricker und Uͦlrich Grùlich, ✳ des die hoffmeister ouch benuͦgt. ✳ ✳ und also nach dem wir obgen̄ vier ✳ vor und jetz ir zweyūg uff soͤlich obgen̄t meynūg ✳ mitt gar vil mer wortē, die all her in̄ zemelden nitt notdurftig sind, ✳ eigēlich gehoͤrt, ✳ habent ✳ wir uns aber undˀstandē, ✳ als ouch vor dick beschechen was, ✳ ze suͦchen, ✳ ob wir si um̄
soͤlich ir zweyūg ✳ und sunder umb das stuck, ✳ wie die lichūg des fars, ✳ wie joch die vormaln beschechen wer, ✳ hinfùr der mùli und aller sachē halb, ✳ daran wir vˀstuͦnden ir zweyūg haften, bestaͧn ✳ und si beidteil das halten soͤlten, ✳ frùntlich und mitt wissender ✳ teding ✳ geeinē moͤchten ✳ und hand ouch soͤlichs ze letst ✳ an beiden obgen̄ teiln ✳ guͤtlich ✳
funden ✳ und si beidteil, ✳ namlich der obgen̄t Heinrich Sager, hoffmeister, anstatt und fùr unser gneͣdigen frowen von Kùngsfeld, ✳ fùr sich, ✳ ir gotshus, ir nachkomen und mengklichen von ir wegen ✳ und Hans Birkinger fùr sich, sin erben und nachkomen, ✳ ouch mengklichen von ir wegen, ✳ hand oͧch daruf ✳ uns die sach und ir zweyūg ✳ an min, Peters
von Griffense, hand von unser aller wegen ✳ lidklich uffgeben, ✳ zuͦgesetzt ✳ und dabi gelopt und vˀsprochen ✳ bi irn guͦtē truwen, ✳ wie wir si umb das stuck als umb lichūg des fars, ✳ wie soͤlichs hinfùr ✳ bestan soͤll, ✳ nach dem wir gesuͤcht und funden hetten ✳ mitt schrift und susz entschiedent, ✳ lùtertent ✳ und besorgtent, ✳ das es hinfùr aͧn intrag un̄ irrūg
dabi bestuͤnd ✳ und darzuͦ, wie wir si den̄ daruff mitt unsˀm min̄ und rechtspruch umb vˀgangen zinsz, ✳ sumnisse, ✳ kosten, ✳ schaden ✳ und andˀs ✳ in beiderteil muͦtūg gemeldet ✳ entschiedent ✳ und was wir umb soͤlichs sprechen und machen wurdent, ✳ soͤlten und woͤlten si beidteil ✳ bi dˀselben ir gelùpt und uffgeben dˀ sach ✳ fùr sich, ir nachkomen, ✳ ir erbē ✳ un̄
mengklichen von ir wegen, als vor, ✳ hinfùr ewklich war, staͤt und vest halten, ✳ dem nachkomen und dawider ✳ niemer komen, ✳ reden, ✳ werben, ✳ tuͤn, ✳ schaffen, ✳ vˀhengen ✳ noch gehellen getàn werden, ✳ ùbˀal indhein wis, ✳ weder in noch mitt gericht, ✳ recht, noch susz mitt dheinē fùnden, listen, sachen, noch gantz indheinē weg. ✳ ✳ und uff das ist disz unser entscheiden,
lùtrūg und spruch, so wir herin̄ also funden und getàn habent ✳ und darin̄ und mitt lichūg des fars hinfùr ewklich bestàn sol, ✳ namlich sond Hans Birkingˀ, sin erbn̄ un̄ nachkomen ✳ das far zuͦ Stilli ✳ mitt aller fryheit, rechtūg, nutzūg, harkomen und zuͦgehoͤrd, wie soͤlichs von alter harkomen ist un̄ dazuͤ gehoͤrt, ✳ von unsˀn frowen und irm gotzhus zuͦ Kùngsfeld₎ zum erblechen und nach soͤlicher lechnen und lands recht, sitt un̄ gewonheit in̄habn̄, nutzen, ✳ niessen, ✳ befarn, ✳ besitzen und halten, in und mitt den gedingen, die hernach eigēlich geschribē stand: ✳ des ersten sond si sich des fars benuͤgē lassen und das haben und befarn anden enden und in un̄ mitt der wite, als das von den erbˀn lùten, als vor stàt, ✳ angesechen, ✳ usgangē, ✳ benēpt un̄ bescheiden ist, un̄ nitt fùro, ✳ witer ✳ noch andˀs ungevarlich. ✳ desglichen soͤllēt si sich ouch mitt steg und weg uff dem land zuͦ und vō dem far benuͤgen lassen, als die ouch darzuͦ angesechen, ✳ genēpt ✳ und jetz sind, ✳ und sol dabi bestàn, ✳ doch also, ✳ weren soͤlich steg un̄ weg odˀ dheiner darundˀ noch nach notdurft nitt gemacht oder
gerumpt, sond unser frowen von Kùngsfeld durch ir amptlùt schaffen inen die helfen machen und rumen nach billicher notdurft, ✳ den̄ Birkingˀ sol dabi und mitt sin, soͤlichs angebē und darzuͦ helffen un̄ tuͦn, ✳ damitt soͤlichs also beschech, und deweder teil sol daran unbillich noch gevarlich vˀzichn̄ habn̄, sundˀ soͤlichs fùrdˀlich un̄ erst das sin mag ✳
also tuͦn. ✳ und die weg all, die gangēt durch Birkingˀs oder andrˀ guͤter, sond ouch ewklich bi dem far, die wil es andem end belipt un̄ ist, ✳ es werd uffgebē, vˀkoufft, ✳ geerbt ✳ odˀ wie es sich susz handelt, ✳ endert ✳ odˀ bestàt, ✳ beliben, ✳ dar zuͦ gehoͤren ✳ un̄ bestàn aͧn abbruch. ✳ Birkinger, sin erbē un̄ nachkomē sond ouch die weg danēthin in ir kost offen, ✳ uͤbig und
in eren habē, als sich gepùrt und notdurftig ist, und unser frowen noch ir gotzhus nùtzit beruͤren. ✳ unser frowen sond ouch durch ir amptlùt dem Birkingˀ, so bald un̄ wen̄ das des wassers halb komlich sin mag, ✳ knecht schicken, so Birkinger des begerˀt, ✳ die sarboͤum un̄ ander boͤum bi dem wasser uff und ab, so vrˀ das des fars halb notdurftig ist, ✳ abzehowen und rumen, und Birkingˀ sol aber dabi und mitt sin ✳ und darzuͦ helfen und tuͦn, damitt das beschech, ✳ ouch er, sin erbē un̄ nachkomen soͤlichs dānēthin in ir kost gerumpt un̄ in eren habn̄ nach notdurft und unser frowen nùtzit beruͤren, alles ungevarlich. ✳ ✳ soden̄ von steg, weg un̄ rumens und uffrichtūg wegē uff dē
wasser, do Birkingˀ meint, als vor stàt, ✳ unser frowen soͤllent im die fach dānen tuͦn und ein gerumpt far ufrichten, ✳ und abˀ unser frowen meynēt, im deshalben mitt der fryheit des wassers, die si darzuͦ zehaben meinēt, ✳ gnuͤg getàn haben un̄ nitt mer pflichtig ze sind ꝫcꝭ. ✳ darub̄ ist unser lùtrūg und spruch, das unser frowen vō Kungsfeld₎ dem Birkinger, sinē erbē und nachkomen, wen̄ si des begerēt un̄ unser frowen odˀ ir amptlùt darub̄ anvordrēt, ✳ mitt soͤlicher ir fryheit, recht und harkomen, so si uff und an dem wasser, zum far odˀ von des wegen habēt odˀ haben meinēt, wie die an ir selbs oder harkomen ist, un̄ von dero wegen sond hilfflich sin, sovil un̄ verˀ si mogēt
und billich ist, ✳ bisz inē soͤlich rumen un̄ uffrichten, als vor stat, ✳ nach billicher notdurft beschicht, ✳ odˀ abˀ unsˀn frowen soͤlich fryheit, recht un̄ harkomen ✳ mitt recht anden enden, do das billich ist ✳ odˀ hin gehoͤrt, ✳ ab ✳ odˀ das die zuͦ soͤlichē rumen un̄ ufrichten ✳ nitt vˀfancklich, ✳ nùtz, ✳ gnuͦg ✳ hilfflich ✳ odˀ immassen sie, ✳ das soͤlichs derhalb also beschechē
soͤll, ✳ mog ✳ odˀ muͤsz, ✳ beken̄t wirt ✳ und das recht darub̄ vollgat, un̄ e un̄ suss sond ouch unser frowen davon noch ab ✳ aͧn Birkingˀs, sinˀ erbē odˀ nachkomen wissen und willen nitt stân ✳ noch lassen, und wedˀs also beschicht ✳ und namlich, was darub̄ mitt recht, ✳ ob es darzuͦ kumpt, ✳ gesprochen wirt, ✳ es si uff, ✳ ab, ✳ vil, ✳ wenig, ✳ ùtzit odˀ nùtzit, ✳ dabi
sol es ouch bestan un̄ unser frowen, ir gotzhus un̄ nachkomen ✳ dem Birkingˀ, ✳ sinē erben un̄ nachkomen ✳ damitt um̄ das stuck vollūg un̄ gnuͤg getàn haben, ✳ ouch deshalbn̄ nùtzit fùro pflichtig sin indhein wise, ✳ darzuͦ ouch nùtzit des mindˀ all andˀ stuck, geding un̄ artikel, vor un̄ nach herin̄ begriffen, ✳ bestàn, wie vor un̄ nach stàt, doch ✳
sond sich Birkingˀ, sin erben un̄ nachkomē in soͤlichē, ob das also zeschulden kumpt, ✳ guͤtlich halten und glicher, billicher uffrichtūg und sachen ✳ wisen un̄ benuͤgen lassen, ✳ ouch nieman darin̄ ersuͦchen, ✳ drengen ✳ noch fùrnemen andˀs noch witer ✳ den̄ billich, ✳ notdurftig ✳ oder zetuͦnd sie, alles ungevarlich. ✳ ✳ fùro sond Birkingˀ, sin erbē und nachkomen das far, wie vor
un̄ nach stàt, ✳ haben umb den zinsz in der vordˀn lichūg darub̄ benēpt, ist sechzechen pfund haller, ✳ die sond si unsˀn frowē, irm gotzhus und nachkomen davon hinfùr alle jar uff die vier fronvasten glich geteilt zuͦ rechtē zinsz un̄ nach zinsrecht, sitt und gewonheit usrichten un̄ gebē, ✳ ouch dar zuͦ und vorab richten und bezaln, ✳ àn unser frowen, ir gotzhus
und nachkomen kosten, schaden und beruͤren, all ander zinsz, die jerlich davō und ab gand, ✳ es sie an den Stein gon Baden, in den Hoff gon Lucern, und namlich an all ander end, die sient jetz genēpt odˀ nitt, ✳ namlich was sich vindt odˀ funden hât, ✳ darab gan ✳ odˀ gan soͤllen, nùtzit usgenomen, und unser frowen, ir gotzhus und nachkomē darin̄
vor allem kosten, schaden und kumber vˀhuͤten und vˀstàn hinfùr allweg und als dick sich das gepùrt. ✳ ✳ fùro sond si ouch unser frowen amptlùt, ✳ pfruͦnder, ✳ dienst botten und darzuͦ ir guͦt, ✳ so si alda an dem far wider und fùr ùber das wasser fuͤren wellent ✳ odˀ zetuͦnd habent, ✳ vˀtigen und fuͤren hinùbˀ und herwidˀ ✳ àn lon un̄ vˀgebē
und darin̄ tuͦn und halten, als das harkomen und allweg beschechen ist, ✳ als dick sich das hinfùr gepùrt ✳ und her in̄ dhein fùrwort, ✳ unwillen noch vˀzichen haben noch tuͦn indhein wise. ✳ mer sond si ouch das far hinfùr allweg mitt schiffen, geschirˀen und aller zuͤgehord haben und lùt und guͤt vertigen, ✳ fùren, ✳ besorgen un̄
indie un̄ allweg darin̄ un̄ mitt sich halten und tuͦn, als sich gepùrt, und namlich lùt und gut umb den alten lon fuͤren, ✳ umb das sich deshalbē von unsˀn frowē noch inē mitt billichē niemāt zuͦ erklagen hab, noch andˀs beschech, den̄ billich sie. ✳ wo si sich abˀ andˀs hielten oder taͤten ✳ oder den zinsz vom far unsˀn frowē
und an andˀ end hinfùr alle jar immasz, als vor staͤt, ✳ nitt bezalten, ✳ umb soͤlichs sampt und sunder ✳ mogent si unser frowen, wie gewonlich und billich ist, ✳ mitt recht odˀ susz fùrnemen und darzuͦ halten, bringen und wisen, wie sich das gepùrt und als dick das hinfùr zeschulden kumpt, ✳ alles ungevarlich. ✳ ✳ soden̄ von der mùli wegen, die dˀ Birkingˀ,
als vor stat, zebuwen meint ꝫcꝭ, ist unser lùtrūg und spruch, das Birkingˀ, sin erben und nachkomen die mùlistatt von unsˀn frowen und irm gotzhus umb ein mùtt kernēgelts, als er spricht, die darub̄ empfangē haben, zum erb soͤllēt und mogent haben und die mùli wider daruff buwen an dem end, do Birkinger meint, im dis bescheidē sin, ✳
doch also un̄ mitt soͤlichen usbedingten fùrwortē, das die mùli und mùlistatt jetz un̄ hinfùr ewklich ✳ dem far an dem end, do es jetz ist odˀ hinfùr jemˀ sin wirt, ✳ zuͦ wasser, zuͦ land un̄ in allweg ✳ àn schaden un̄ sumnisse sie un̄ belib ✳ un̄ dem far, so es not wer odˀ wurd, wich ✳ und andˀs nitt, ✳ das far und die mùli un̄ mùlistatt ✳ siēt odˀ belibēt in Birkingˀs, siner erbn̄ un̄ nachkomen handē bieinandˀn un̄ samēthaft ungeteilt ✳ odˀ koment von einandˀn un̄ werdēt geteilt zuͦ mer handē, ✳ ouch werdent also beide stuck samēthaft, odˀ eins und das andˀ nitt, ✳ vˀkoufft, ✳ uffgebē, ✳ geerbt odˀ in un̄ zuͦ welichē handen, ouch in welich wise die hinfùr sampt odˀ sundˀ jemˀ geteilt odˀ ungeteilt komēt, ✳ siēt ✳
oder blibent, ✳ wie sich das fuͤgte. ✳ die wil ouch Birkinger, sin erbē un̄ nachkomen ✳ das far, die mùli un̄ mùlistatt also mitteinander und zesamen habēt, sond si nitt vˀbunden sin, ✳ den mùtt kernē jerlich vō der mùli hinusz ze gebent, sundˀ sollēt den in das far beheben, als er ouch vormaln darin gangen ist. ✳ keͣm aber das far un̄ die ✳
mùli un̄ mùlistatt ✳ von einandˀn, also das die nitt in einˀ hand als jetz stuͤndēt, wie sich das fuͤgte, danēthin sol die mùli und mùlistatt den mùtt kernēgelts in das far ✳ odˀ dahin er gehoͤrt alle ✳ jar nach zinsz recht gebē und nùtzit des minder allweg dem far wichn̄ un̄ àn schaden bestàn, ✳ sin ✳ und bliben, als vor stàt, ✳ alles ungevarlich. ✳ woͤltent ouch Birkingˀ, sin erben und nachkomen ✳ ir recht am far ✳ odˀ an der mùli un̄ mùlistatt ✳ sampt odˀ sunder hinfùr jemer vˀkouffen, soͤllent si unsˀn frowen des ersten anbieten ✳ und inglichē kouff als andˀn, ob si es kouffen woͤlten, zekouffen gebē. woͤltent si abˀ das nitt kouffen, ✳ mogēt Birkingˀ, sin erbē und nachkomen an andˀ end ✳ nach
ir nutz und willen verkouffen, ✳ doch also und nitt andˀs, ✳ den̄ das soͤlich vor un̄ nach gemeldet stuck, geding un̄ artikel gantz in iren kreften un̄ wie vor un̄ nach stat ✳ belibent, ✳ bestandēt und also gehalten werdēt, ✳ ouch unsˀn frowen, irm gotzhus un̄ nachkomē ✳ daran ✳ und an alln̄ irn rechten, ✳ zinsen un̄ andˀm unvˀgriffen un̄ àn schaden, ✳
alles àn alle fùrwort un̄ geverde. ✳ ✳ woͤltēt si aber das far, ✳ die mùli un̄ mùli statt sampt odˀ sunder hinfùr jemˀ ufgebē, ✳ mogēt si mitt ergangnē zinsz un̄ nach lands recht ✳ wol tuͦn, ✳ doch mitt sundˀm geding un̄ fùrworten, das si mitt dem far, ob un̄ wen̄ si das ufgeben wellēt, ✳ soͤllent ufgebē un̄ ✳ dabi un̄ mitt belibē all schiff un̄ geschirˀ, gantz nùtzit usgenomen, so si dˀ zit dar zuͦ habēt un̄ gehoͤrt, ✳ ouch dar zuͦ steg und weg zuͦ wasser und land, ✳ die gangēt durch ir oder andrˀ guͤter, ✳ als die ouch, als vor stàt, ewklich dabi beliben un̄ darzuͦ gehoͤrē soͤllent, ✳ damitt un̄ mitt allē vˀgangnē, unbezalten zinsen un̄ namlich mitt aller rechtūg, harkomen un̄ zuͦgehoͤrd
und immasz inen das nach in̄halt disz briefs gelichen, ✳ lands recht ✳ un̄ billich ist, ✳ soͤllēt un̄ mogēt si es uffgebē und andˀs nitt. ✳ wurd sich ouch hinfùr jemer das wasser immassen setzen, das man mitt dem far ouch rucken und wichen muͤst, es wer uff odˀ nider, un̄ den̄ andˀ steg und weg ✳ darzuͦ bringen un̄ machē, ✳ wie odˀ vō was
sach wegen sich das fuͦgte, ✳ darub̄ ist berett, was der darzuͦ und von uff beid sit des wassers zuͦ land ✳ notdurftig sind odˀ werdent, ✳ darin̄ und mitt die also darzuͦ zebringēt un̄ machent ✳ sond Birckingˀ, sin erbē und nachkomen ✳ den halbē kosten, so darubˀ gàt ✳ odˀ sich gepùrt, ✳ wie sich das fuͤgt, ✳ habē, ✳ liden und tragē ✳ und unser frowē un̄ ir gotzhusz
den andˀn halb̄teil, ✳ aber um̄ steg, ✳ weg und dˀ rumen un̄ uffrichten uff dem wasser sol glichlich bestàn als vor, ✳ namlich das unser frowen inen darzuͦ ✳ mitt ir fryheit, recht un̄ harkomen, wie vorstat, ✳ ob soͤlichs vor mitt recht nitt abgesprochen wer, ✳ sond hilfflich sin un̄ davō aͧn irn willn̄ nitt lassen, bisz inē solichs gevolget odˀ mitt recht abbeken̄t
wirt ✳ und das recht darub̄ vollgaͧt, ✳ dabi es ouch den̄ bestan un̄ gehalten werden sol, alles in allen worten und gedingen, so vor darub̄ eigēlich gemeldet sind, ✳ so dick sich das hinfùr gepùrt ungevarlich. ✳ ✳ wer odˀ wurd sich ouch hinfùr jemer ✳ das wasser also setzen, das ✳ das far hie obnen ze Lufar, do es vor gewesen ist, ✳ komlich sin moͤcht, sond Birkinger, sin erben und nachkomen ✳ das allda haben und befaren in alln̄ gedingē, so vor un̄ nach stànd, ungevarlich. ✳ desglichen un̄ damitt sol inē ouch behalten sin, ✳ ob sich das wasser also setzen wurd, ✳ das si die mùli ouch heruff undˀ Lufar, do si ettwan sol gestanden sin, ✳ setzen ✳ un̄ gehabē, ✳ das si das tuͦn moͤchten ✳ ouch in den vor un̄ nachgemeltē gedingē
und rechten, und namlich das allweg die mùli un̄ mùlistatt ✳ dem far zuͦ wasser un̄ land àn schaden und sumen bestand, ✳ belib ✳ un̄ nach notdurft wich, als vor eigēlich begriffen ist, ✳ ungevarlich. ✳ ✳ wurd sich ouch von eins offnen landkriegs wegen, davor gott sie, fuͤgen, ✳ das Birkinger, sin erbē un̄ nachkomen ✳ das far hinfùr ùbˀ kurtz
oder lang zit nitt geuͤben un̄ genutzen moͤchten, ✳ sunder soͤltē odˀ muͤsten ✳ deshalb ungefarn sin, ✳ ouch das also bestuͤnd fùnff wuchen aneinandˀ und darùbˀ, als lang das wèr, ✳ sovil zits, des sie vil odˀ wenig, ✳ sol inē ouch dhein zinsz gen unsˀn frowen uff noch von dem far wachsen, sundˀ inen so vil, als sich dˀselben zit nach marchzal
an den sechzechen pfunden gepùrt, daran abgan und gezogen werden. bestuͤnd abˀ soͤlichs undˀ fùnff wuchn̄ ✳ sol darub̄ nùtzit abgan, sundˀ der zinsz gantz zalt werd₎ immasz, als vor stàt, ✳ es wer den̄ sach, das soͤlichs zuͦ den zwein mergten wer, ✳ so bestuͤnd es darub̄, als hˀnach stat, ✳ den̄ hˀin̄ ist namlich berett, ✳ ob wer, das Birckingˀ, sin
erbn̄ odˀ nachkomen hinfùr jemer ùbˀ kurtz oder langzit ✳ dheins jars odˀ zit ✳ von kriegs odˀ ùbˀmacht und groͤssi des wassers wegen zuͦ den zwein Zurzach mergten ze pfingsten un̄ santt̄ Verenen tag, ✳ einē odˀ beiden, ✳ das far nitt geuͤbē noch gefarn moͤchten, kurtz odˀ lang, ✳ und das offen und kun̄tlich, ✳ ouch dˀ schad un̄ abgang
deshalbn̄ immassen wer, ✳ das Birkingˀ, sin erbē un̄ nachkomen ✳ meinten, soͤlichs nitt verkiesen mogen, ✳ soͤllent si an unser frowen odˀ ir amptlùt bringen und sich deshalben mitteinandˀ guͤtlich einen, ✳ was dafùr an dem zinsz, den sechzechen pfunden, inē abgaͧn soͤlle. ✳ moͤcht aber solichs zwischen inen nitt guͤtlich beschechen, soͤllent si beidˀ
sit ✳ des komen zuͦ eim erbˀn man odˀ mer, ✳ den odˀ die si darzuͦ nemen, ✳ bitten, ✳ des einen ✳ und sin odˀ ir entscheiden darin̄ erwarten un̄ nachkomen soͤllent aͧn alle fùrwort, sodick sich soͤlichs ✳ odˀ dero deheins hinfùr jemˀ gepùrt ✳ und ze schulden kumpt, ✳ doch sond Birkingˀ, sin erbē und nachkomen unser frowen indem noch andˀm aͧn redlich, kun̄tlich ursach un̄ anligen ✳ nitt an vordˀn noch ersuͤchen, sundˀ sond si allweg, es si krieg oder si mogēt das far geuͤben und gefarn odˀ nitt, ✳ den vor und andˀn zinsz von dem far an den Stein gon Baden, inden Hoff gon Lucern ✳ un̄ an all andˀ end, als vor stat, jerlich un̄ alle die wil si das far nitt uffgebē habēt, ✳ bezaln ✳ un̄ unser frowē, ir gotzhusz un̄ nachkomen darin̄ verstàn, als vor eigēlich geschriben staͧt, ✳ so dick sich das hinfùr gepùrt, alles ungevarlich. ✳ so den̄ von der vˀsessnˀ zinsz, ✳ ouch sumsele kostens un̄ schadens wegen, so jetwedrˀ teil dem andˀn als vorstàt zuͦ vordˀt ✳ ꝫcꝭ, ✳ sprechen wir mitt disem unsˀm min̄spruch, das Birkingˀ unsˀn frowen umb und fùr
alle vˀsessen und vˀgangen zinsz, die si im zuͦ vordrent, bisz uff die nechst vˀgangnē fronvasten ✳ usrichten un̄ gebē sol zwentzigundfùnff pfund, namlich fùnff pfund uff wienacht nechstkomend un̄ die ùbrigen zwentzig pfund darnach uff zwen die nechstkomend₎ santt Martins tag, uff jetwedˀn zechen pfund, fùr sich un̄
sin erben, ✳ aͧn alle fùrwort. doch was dˀ andˀn zinsen vom far usstat, ✳ sider Birkingˀ das gehept hat, ✳ es sie gon Baden, ✳ gon Lucern und an all andˀ end, ✳ sol er un̄ sin erbē gantz bezaln ✳ un̄ unser frowen darin̄ vˀstan immasz, als vor stat. ✳ und damitt ✳ und namlich mitt diser unser entscheidūg, ✳ lùtrūg und min̄spruch, so vor stàt, sol
ouch all sumnisse, ✳ kost, ✳ schad ✳ un̄ namlich all vˀgangen zweyūg, ✳ sach ✳ un̄ zuͦsprùch, ✳ wie sich die ✳ zwischent inē beiden obgen̄ teiln ✳ von des fars, ✳ dˀ mùli und mùlistatt und aller vˀgangnˀ sach wegen dahar ruͤrent ✳ bisz uff hùttigen tag ✳ gemacht habēt, ✳ uferstand₎, vˀgangen un̄ gewesen sind, ✳ gantz nùtzit usgenomen, ✳ luter un̄ gantz
hin un̄ ab ✳ und dewedrˀ teil dem andˀn deshalbē nùtzit fùro zuͦ vordˀn noch verbunden, sundˀ hie mitt darumb un̄ namlich umb all vˀgangen sachen, dahar ruͤrent, ✳ geneinandˀn ✳ gantz vˀricht un̄ vˀslicht sin, ✳ ouch bi soͤlicher unser entscheidūg, lùtrūg und min̄spruch, wie vor stàt, ✳ hinfùr ewklich bestaͧn beliben ✳ un̄ dewedˀ teil
darin̄ gen dem andˀn dhein unbillich ursuͦch, geverd noch andˀ unbillich sachen ✳ fùrnemen, ✳ suͦchn̄ noch bruchen ✳ ùbˀal in dhein wise, ✳ sundˀ disz alles ✳ und namlich was vor und nach heran geschriben stàt geneinandˀn uffrechtlich, ✳ redlich, ✳ getruwlich un̄ ungevarlich halten, ✳ vollfuͤren un̄ dawidˀ niemer komen, reden, ✳
werben noch tuͦn ✳ ùbˀal indhein wise ✳ bi dem obgemeltē irm uffgeben, geloben und vˀsprechen, ✳ ouch beidˀsit fùr sich, ir erbē, ✳ nachkomen un̄ mengklichē von ir wegen, als vor eigēlich geschriben stat, all boͤsfùnd, arglist un̄ geverd in allen vor un̄ nachgemeltē stucken, gedingē und artikeln gantz usgeslossen un̄ alles ungevarlich. ✳ ✳ und des alles ze warem, vestem urkùnd und bestandlicher sicherheit diser sach ✳ hand wir, obgen̄ sprecher, Peter von Griffense, Albrecht von Rinach, Niclaus Fricker und Uͦlrich Grùlich, soͤlicher unser lùtrung, entscheidūg und spruchs zwen gelich brieff stellen un̄ machen lassen, jetwedˀm teil einē, und die
also mitt unsˀn anhangend₎ insigeln, ✳ doch uns un̄ unsˀn erbē unschedlich, nach ir begeren ✳ offfenlich besigelt. ✳ ✳ un̄ darzuͦ un̄ mitt zuͦ merer bestaͤtūg und bestentnisz diser sach ✳ mitt beiden obgen̄ teiln ✳ gerett, gemeint un̄ vˀlaͤssen, ✳ das si ✳ namlich unser frowen von Kùngsfelden ir convents insigel ✳ un̄ fùr den Birkingˀ
der obgen̄t her Marquart von Baldegg, sin herˀ, sin insigel, doch im und sinē erbē aͧn schaden, ✳ nach des Birckingˀs bett un̄ ervolgen ✳ zuͦ den unsˀn ✳ offenlich heran hencken ✳ und si beidteil soͤllēt sich ouch darundˀ diser sach in allen worten un̄ gedingen, so vor eigenlich geschribē stand, ✳ beidˀsit fùr sich, ir erbē, ir nachkomen un̄ mengklichen von ir wegen, ✳ die also vestēklich und aͧn fùrwort ✳ immasz, als vor stat, zehalten, ✳ wissentlich und nach aller notdurft ✳ vˀbinden, ✳ semlichs ouch also beschechn̄ und jetwedˀm teil diser briefen einˀ also vˀsigelt gebn̄, do disz richtūg un̄ spruch also beschechē ist, ✳ namlich uff mentag, was ✳
san̄tt Gallen abent ze herpst, nach cristi gebùrt do man zalt vierzechenhundertfùnfzigunddrù jar. ✳
Griffense
Rinach
Fricker
Grùlich
Kùngsfeld
Baldegg